section_heading: Borba za englesko prijestolje
paragraph_text: Nakon smrti njezina oca Henrika I. 1135. godine, Stjepan od Bloisa, unuk Vilima I. Osvajača, osporio je Matildi englesku krunu tvrdeći da mu ju je Henrik I. obećao na samrti. Kako je na svojoj strani imao većinu najmoćnijih velikaša Stjepan je ipak postao engleski kralj. Matilda je 1139. okupila vojsku i u bitci kod Lincolna 1141. godine porazila te zarobila Stjepana. Stjepanova supruga, također po imenu Matilda, okupivši vojsku je pokrenula napad na imenjakinju i u bitci kod Winchestera porazila Matildu te u razmjeni oslobodila Stjepana. Nakon borbi koje su Englesku uvele u razdoblje anarhije Matilda je 1147. bila prisiljena skloniti se u Normandiju.